LHBANK โชว์กำไร Q1 โต 2.65% หลังตั้งสำรองฯลดฮวบ 59.2%
LHBANK อวดกำไร Q1/60 โต 2.65 % มาที่ 586.63 ล้านบาท จากปีช่วงเดียวกันของปีก่อน มีกำไรสุทธิ 571.46 ล้านบาท หลังตั้งสำรองฯ ลดลง
20 เม.ย. 2560

บริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHBANK รายงานผลการดำเนินงานประจำไตรมาส 1/60 สิ้นสุดวันที่ 31 มี.ค.60 (รวมบริษัทย่อย) มีกำไรสุทธิ 586.63 ล้านบาท หรือมีกำไรสุทธิ 0.043 บาทต่อหุ้น เพิ่มขึ้น 2.65% จากปีช่วงเดียวกันของปีก่อนมีกำไรสุทธิ 571.46 ล้านบาท หรือมีกำไรสุทธิ 0.0419 บาทต่อหุ้น

โดยผลการดำเนินงานในไตรมาสดังกล่าวเพิ่มขึ้น เนื่องจากบริษัทมีรายได้ดอกเบี้ยสุทธิเพิ่มขึ้นร้อยละ 0.3 ตามการขยายตัวของเงินให้สินเชื่อ
ขณะที่การตั้งสำรองหนี้สูญและหนี้สงสัยจะสูญลดลงร้อยละ 59.2 เนื่องจากธนาคารได้กันเงินสำรองไว้เป็นจำนวนมาก
อีกทั้งรายได้ดอกเบี้ยสุทธิ Q1/60 มีจำนวน 1,195.5 ล้านบาท เพิ่มขึ้นจำนวน 4.0 ล้านบาท หรือเพิ่มขึ้นร้อยละ 0.3 เมื่อเทียบกับ Q1/59 โดยเพิ่มขึ้นตามการขยายตัวอย่างต่อเนื่องของเงินให้สินเชื่อ